**Zápis zo stretnutia rodičov z RŠ SŠ Tilgnerova a rodičov, zástupcov tried na MiÚ Karlova Ves dňa 14. 3. 2018**

**Prítomní za SŠ Tilgnerova:** p. riaditeľka Turčanová, p. Laššánová (RŠ), p. Szabová (RŠ), p. Gajdár, p. Stuška, p. Tvrdoň, p. Dulay, p. Mezei

**Za MiÚ**: p. Prepiaková, p. Hrádek, p. Poláchová (RŠ), p. Kodhajová

**Znalec:** Ing. Kramár

Zástupcovia SŠ Tilgnerova sa 14.3.2018 stretli s predstaviteľmi Miestneho úradu Karlova Ves a predovšetkým so statikom Ing. Kramárom, zhotoviteľom Odborného posudku komplexu telocviční SŠ Tilgnerova.

Ing. Kramár podrobne prítomným vysvetlil závery expertných, sondážnych, staticko-výpočtových a stavebnotechnických činností, analyzujúcich problematiku strešných plášťov nad telocvičňami.

Posudok je dostupný na stránke:

<https://www.karlovaves.sk/wp-content/uploads/18-EP-S%C5%A0-Tilg-POSUDOK.pdf>

Na základe dnešného stretnutia bolo dohodnuté, že statik doplní posudok tak aby strecha po úpravách vyhovovala norme.

Ďalšie pripomienky zo strany SŠ a otázky, ktoré by mali byť zhotoviteľom odborného posudku zodpovedané/doplnené:

- okótovať zelené plochy strana 8

- doplniť kde boli presne urobené vzorky

- str. 41 - aké zaťaženie snehom pre Bratislavu požaduje dnes platňa norma STN /EÚ?

- str. 43 - môže statik konkrétne navrhnúť zosilnenie nevyhovujúcich diagonál a ak sa dá montovaným spojom (vzhľadom na novú podlahu).

- str. 45 - nejasný záver

bod 4 - čo presne je myslené pod pojmom prelaminovať? Ako presne? Doriešiť osvetlenie, vzduchotechniku ... v miestach prelaminovania.

Podopretie nakorodovaných častí:

- systém Ing. Bohunického je nepoužiteľný v miestach kde je zavetrovanie.

- bodovo na U nosníky - ako presne? Uprednostniť montovaný spoj.

- ľanový záves vytvorí tepelný most, hydroizolácia???

- ohrev Devi ako presne, ukotvenie...?

- pre jednotlivé technické riešenia žiadame uviesť možné alternatívy, ktoré by boli technicky a finančne menej nákladné doplniť do posudku záznam, ako boli ošetrené miesta sond (zdola), kde bola strecha deštrukčné porušená.

Na stretnutí bolo dohodnuté, že Ing. Prepiaková **do stredy rána 21.3.2018** zistí, či v súlade so zákonom vie MiÚ KV rozšíriť existujúcu objednávku pre Ing. Kramára na dopracovanie sporných bodov, ktoré vyplynuli z diskusie a sú obsahom tohto zápisu. V prípade, že by to bolo možné, Ing. Kramár spracuje dané body v čo najkratšom čase. Následne po oboznámení s týmito novými výsledkami by mohlo byť spustené výberové konanie na projektovú prípravu a následne VK na zhotoviteľa. Prítomní sa zhodli, že stavebné práce je potrebné začať ešte pred letnými prázdninami, aby boli telocvične pripravené a **skolaudované** k 3. septembru 2018.

Zástupcovia SŠ Tilgnerova sa zhodli na tom, že aj napriek novému posudku nepovažujú telocvične za spôsobilé na používanie žiakmi. Táto situácia bude opäť prehodnotená po doplnení posudku Ing. Kramárom.

V tomto momente považujú zástupcovia SŠ Tilgnerova pre sprístupnenie priestorov telocviční deťom za nevyhnutné zrealizovať všetky navrhované sanačné práce tak, ako ich navrhuje Ing. Kramár v posudku (st. 45). Predpokladaný termín pre obnovenie užívania je teda september 2018. Rozhodnutie o sprevádzkovaní telocviční  nie je v právomoci riaditeľky školy, ale zriaďovateľa.

Zapísal: Gajdár, Laššánová

Overil: Stuška